Il-Qorti approvat it-talba tal-avukat tal-eks Ministru Laburista Konrad Mizzi biex jingħata aktar ħin biex jilħaq ftehim fil-każ ta' libell li fetaħ Mizzi kontra l-ġurnalista maqtula Daphne Caruana Galizia. Mizzi kien fetaħ proċeduri ta' libell kontra Caruana Galizia fl-2014 wara li din kitbet post fuqu fil-blog tagħha. F'dan il-post, Caruana Galizia kienet inkludiet ukoll ritratt tal-uffiċjal tal-midja li kellu dak iż-żmien Mizzi, Lindsay Gambin, li fetħet każ ta' libell ieħor kontriha u li dan qed jinstema' flimkien ma' dan il-każ. Fl-aħħar seduta ta' dan il-każ, il-Qorti saqsiet lill-partijiet fil-każ jekk iridux jiddeċiedu fuq il-każ b'mod amikevoli imma kien maħsub li dan ma kienx possibbli. Milli jidher, iż-żewġ partijiet biddlu fehemthom u qegħdin jiddiskutu l-possibilità li jintlaħaq ftehim. Gatt qed jirrappreżenta lil Mizzi wara li l-avukati Aaron Mifsud Bonnici, Abigail Chretien u Christopher Vella kkonfermaw mal-Qorti li mhux se jkompli jirrappreżentawh. Fl-aħħar seduta f'dan il-każ: L-avukati ta' Mizzi mhux se jibqgħu jirrappreżentawh fil-każ kontra Daphne Is-seduta ġiet aġġornata għas-17 Jannar 2022 fid-9am. Il-Maġistrat Victor Axiak ippreseda fuq dan il-każ. L-avukat Edward Gatt irrappreżenta lil Konrad Mizzi. L-avukati Peter Caruana Galizia u Eve Borg Costanzi rrappreżentaw lid-Difiża. .td_uid_3_619b7a1249cd5_rand.td-a-rec-img{text-align:left}.td_uid_3_619b7a1249cd5_rand.td-a-rec-img img{margin:0 auto 0 0}